உள்ளே தள்ளிக் கருமயிரை மேலே இழுத்துவிட்டாள். " காலம் குதிரை மீது ஏறிவந்து என்னைத் தாக்குகிறது " என்று ஆங்கிலத்தில் சொல்லிக்கொண்டாள். “ இருபத்தைந்து வருடங்களுக்கு முன் நான் ஒரு பேரழகி என்பது உங்களுக்குத் தெரியுமா ? " என்று ஒரு சபையைப் பார்த்து கேட்பதுபோல் கற்பனை செய்துகொண்டு கேட்டாள். வளையல்களைக் கைப்பையில் வைத்துக்கொண்டு தெருவில் இறங்கினாள். இருபது இருபத்தைந்து வருடங்களுக்கு முன்னர் , ரத்னாபாய் தன் தாயார் மீராபாயுடன் தெருவழியாக நடந்து செல்வது இளைஞர் உலகில் ஒரு முக்கியமான சம்பவம். இந்த வாய்ப்பை எதிர்பார்த்து